Skjermdump av en e-post som Tore W. Tvedt sendte til en rekke norske medier i april 2016.
**Tore Wilhelm Tvedt** (født 1943) er grunnlegger av den nynazistiske og nyreligiøse organisasjonen Vigrid.

Tvedt sier han tror på Odin som en skapende kraft. Han pensjonerte seg fra «offentligheten» i 2009, men var pr. april 2021 fremdeles aktiv på internett.

Lovbrudd
--------

Tvedt er tidligere dømt til betinget fengsel for brudd på rasismeparagrafen etter grove uttalelser om jøder og afrikanere. Tvedt ble idømt 4 000 kroner i bot for vold mot en 14 år gammel jente etter en konflikt som en slektning av Tvedt hadde vært involvert i. Tvedt ble også dømt for å ha truet med å sende nazister etter henne og for brudd på våpenloven.

I mai 2006 ble det klart at Tvedt skulle tiltales etter rasismeparagrafen, med en strafferamme på to års fengsel. Han kom der med følgende uttalelse:

> *Vi ønsker å ta makten i samfunnet, renske ut jødene og sende innvandrerne ut av landet. Jødene er hovedfienden, de har drept vårt folk, de er ondskapsfulle mordere. De er ikke mennesker, de er parasitter som skal renskes ut.*
> 
> 

Tvedt ble frifunnet i Borgarting lagmannsrett 15. mai 2007. I desember 2007 kom Høyesterett fram til at frifinnelsen i lagmannsretten bygger på feil rettsanvendelse, og at frifinnelsen derfor måtte oppheves. I mai 2008 ble han av Høyesterett idømt 45 dagers betinget fengsel.

Tvedt fikk en dom av Aust-Telemark tingrett den 28. juni 2019 for brudd på § 185 rasismeparagrafen i tre artikler lagt ut på hans eget nettsted Vigrid.net. I disse tre artiklene lagt ut i perioden mellom september 2016 og januar 2017 ble han funnet skyldig i å ha kommet med hatefulle ytringer om jødene som folkegruppe. Tvedt ble dømt til 60 dagers fengsel utsatt med en prøvetid på 3 år, samt en bot på 10 000 kroner. Han ble også dømt til inndragning av sin Lenovo bærbare PC og en ekstern harddisk til fordel for staten.

I Agder lagmannsretts dom av 17. juni 2020 ble Tvedt dømt for brudd på rasismeparagrafen til 60 dagers betinget fengsel med 3 års prøvetid pluss en bot på 10 000 kroner subsidiært 15 dagers fengsel. Tvedt anket denne dommen til Høyesterett, men Høyesterett avviste anken den 26. august 2020 og dermed ble dommen rettskraftig. Tvedt la så ut dommen på nettstedet sitt vigrid.net.

Tvedt ble 30. juni 2023 dømt til 120 dagers fengsel, hvorav 60 ble gjort betinget, samt saksomkostninger, for hatefulle ytringer fremsatt mot jøder i mars 2021. Tvedt har anket dommen.

Vitne i Breivik-saken
---------------------

Tore Tvedt var innkalt som forsvarets vitne i rettssaken mot terroristen Anders Behring Breivik våren 2012. I et intervju før vitnemålet sa Tvedt at han ville nekte å ta avstand fra massedrapet til Breivik, men var motstander av vold for å nå politiske mål. Tvedt uttalte at Norge er i krig og at den politiske makteliten leder det norske folk inn i et genetisk og kulturelt kollektivt selvmord. Tvedt mislikte at Breivik var frimurer, kristen og sionist.

Annet
-----

10. januar 2008 ble det kjent at *Dagbladet* utestengte Vigrid-lederen fra å bruke kommentarsystemet i sin nettavis på grunn av flere uønskede innlegg.

Referanser
----------

1. ↑  «.:Vigrid:.». *www.vigrid.net*. Besøkt 14. november 2021.
2. ↑  Larssen, Trude Brænne (7. august 2012). «Vigrid bruker Borrehaugene». *Gjengangeren* **(norsk)**. Besøkt 14. november 2021.
3. ↑  «Norske nazister: Vigrid - SOS Rasisme anu-kokebok - mot rasisme - mot nazisme - for likeverd». *sos-rasisme.no*. Besøkt 14. november 2021.
4. ↑  «- Vigrids Tore Tvedt pensjonerer seg». *VG*. 17.11.2009. Besøkt 03.06.2012.
5. ↑  «Arkivert kopi». Arkivert fra originalen 11. april 2021. Besøkt 11. april 2021.
6. ↑  «.:Vigrid:.». *www.vigrid.net*. Besøkt 14. november 2021.
7. ↑  «Vigrid-Tvedt dømt for jødehets». *VG* **(norsk)**. 19. oktober 2006. Besøkt 18. mars 2017.
8. ↑  Voldsnazismens ideolog. *Klassekampen*, 30. januar 2001.
9. ↑  Stavanger Aftenblad 07.03.2000 Arkivert 30. september 2007 hos Wayback Machine.
10. ↑  «Tore Tvedt for retten» i Magasinet Monitor Arkivert 22. desember 2005 hos Wayback Machine.
11. ↑  «Her blir Kjersti (19) nynazist». *www.vg.no*. Besøkt 14. november 2021.
12. ↑  *«Vigridleder frifunnet»*, artikkel på NRK.no 15. mai 2007.
13. ↑  «Nettkamp mot Vigrid». *www.aftenposten.no*. Besøkt 14. november 2021.
14. ↑  Vigrid med grov jødehets i e-post til Ås Avis Ås Avis
15. ↑  Saksnummer: 19-036781MED-AUTE
16. ↑  sak nr. 19-139880AST-ALAG
17. ↑  sak nr, 20-114631STR-HRET
18. ↑  «Tore Tvedt dømt igjen for hatytringer». *Utrop* **(engelsk)**. 10. juli 2023. Besøkt 11. juli 2023.
19. ↑  «Tore Tvedt dømt til fengsel for rasistiske eposter – anker dommen». *Nettavisen* **(norsk)**. 1. juli 2023. Besøkt 11. juli 2023.
20. ↑  Mads A. Andersen og Mathias Jørgensen (03.06.2012). «Vigrid-Tvedt: Breiviks synspunkter er helt standard». VG.no. Besøkt 03.06.2012.
21. ↑  Dagbladet: Dagbladet.no utestenger Tore Tvedt, presentert 10. januar 2008

Eksterne lenker
---------------

* (en) Tore Tvedt på Internet Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |